የዩኒቨርስቲ ተማሪዎች ችግር ዩኒቨርሲቲ ከገባሁ 3አመት በላይ ሆነኝ 3ቱም ዓመት ለእኔና ለጓደኞቼ የስቃይ ዘመን ነበር ኢትዮጲያ ውስጥ ከልክ በላይ የተቀነቀነው ዘረኝነት በትሩ ማሳረፊያው ዩኒቨርሲቲ ተማሪ ላይ አድርጓል ዩኒቨርሲቲዎች አለም አቀፍ ተቋም እንደመሆናቸው አለም አቀፍ አስተሳሰብ የሚቀነቀንባቸው መሆን ቀርቶ የዘረኝነት ቤተሙከራ Laboratory ሁነዋል ይህ የማወራው ጥቅል በኢትዮጵያ ዩኒቨርሲቲዎች በቆይታየ የታዘብኩት እንጂ እኔ የምማርበት ዩኒቨርሲቲ ብቻ አይደለም በእኛ ዘመን ያላየነው ጉድ የለም የዩኒቨርስቲ ተማሪ ፈልጎ ባልተወለደበት ማንነት በገዛ ጓደኞቹ ተቀጥጦ ሲገደልአካሉ ሲጎል ማየት የዩኒቨርስቲ ዘመናችን ማስታወሻ ሁነውናል ሴት ተማሪዎች እናትሃገርሚስትና እህት መሆናቸው ተዘንግቶ በማያውቁት አጀንዳ ታግተው ደብዛቸው መጥፋት በዩኒቨርስቲ ቆይታችን ያየነው ጠባሳ ነው እኛ ተማሪዎች ግን አንድ ትልቅ ችግር ነበረብን አሁንም አለብን እንደምታውቁት ንስር አርቆ በማየትና ከፍ ብሎ በመብረር የሚታወቅ ድንቅ አዋፍ ነው ንስር ዝቅ ብሎ ሲበር ቁራ ከላዩ ይወጣና እራስ እራሱን ይነክሰዋል ክንፉ ሰፊ ስለሆነ ተገልብጦ ለመንከስ አያመቸውም ንስር ግን ወደ ሚችለው የሰማይ ከፍታ ይበራል ያኔ ቁራ መተንፈስ እያቃተው ይመጣና ንስር ከፍ በማለቱ ምክንያት በትንፋሽ እጥረት ቁራ ላይመለስ በሞት አሸልቦ ወደ መሬት ይወርዳል ንስር ቁራን ለመንከስ ብሎ ቢወርድ ኑሮ ከዝቅታው ላይ አንድ ቁራ ሳይሆን ብዙ ቁራዎች ተባብረው ሊነክሱት ይችሉ ነበር የንስር በከፍታ የመብረር ብቃት ግን ሺ ቁራዎች ቢተባበሩ አይችሉትም እኛ የዩኒቨርስቲ ተማሪዎችም እንደ ንስር ከፍ ብለን የምንበርበት ዩኒቨርሲቲ የተባለ አለም አቀፍ ተቋም ታድሎን ነበር ግን እኛ ከፍ ባለማለታችን ዝቅ ብለው ለሚበሩት ቁራ ፖለቲከኞች መጫወቻ ሁነን አረፍነው ለዩኒቨርሲቲ ተማሪ ብሄሩ ዩኒቨርሲቲ ነው አንድ የዩኒቨርስቲ ተማሪ ሲገደልሲቆስልና ሲታገት እኛም እንደ ቁራዎቹ አማራ ታገተኦሮሞ ተገደለትግሬ ቆሰለ ከምንል ዩኒቨርሲቲ ብሄራችን አድርገን በዩኒቨርሲቲነታችን ቁመን ብንታገል ኖሮ ቁራዎች ሊነኩን የሚፈሩንና የሚያከብሩን እንሆን ነበር እኛ ግን ከቁራዎች ጋር አብረን ወረድንቁራዎችም ተጫወቱብን ወደድነም ጠላነም ገዳዮቻችንና አስገዳዮቻችአጋቾቻችንና አሳጋጆቻችን ጭንብላቸው እየቀየሩ ስለ እኛ በሚነግዱበት ብሄር ስም ስለጮሁልን ትክክል መስለውን ከተሰማን ተሳስተናል ቁራ በልቶህና እየበላህም ይጮሃል እርግጥ ሁሉም ጥቃት ሲደርስበት የከረመው እንደየ መጣበት ብሄርና ዘውግ እየተጠና ነው ለዚህ ሁሉ ችግራችን ግን ለመጣንለት አላማና ከፍታ በጋራ መቆም ሲገባ ላለፈነው ዝቅታ ተመልሰን መቆማችን ነው እኛ እኮ አለም አቀፍ ምህዳር ውስጥ ስንገባ ውድድራችን ከአለም አቀፍ አስተሳሰብና ከፍታ ጋር እንጂ እንዴት ከፍታን ማየት ከማይችሉ ቁራዎች ጋር ይሆናል ቁራዎች ትርፍ የሚያገኙት ከፍ ብሎ በመብር ሳይሆን ዝቅ ብሎ በመብረር ነው ለቁራዎች ዩኒቨርሲቲ ትንፋሽ አሳጥቶ የሚገድል ከፍታ ነበርግን እኛ ወደ ተሰጠን ከፍታ መብረር እየቻልን ሳንችል በመቅረታችን እነሱ ወደ ሚፈልጉት ዝቅታ ወረድነላቸው ስንሞትንስንታገትአካላችን ስንቆስል ለቁራዎች ጥሩ የገበያ ማዕከል ሆነንላቸውና ነገዱብን አሁንም ዩኒቨርሲቲ ገብተን በመጣነበት ብሄርና ዘውግ የምንፈራረጅ ከሆነ እርግጠኛ መሆን ያለብን ገና የዩኒቨርስቲ ተማሪ መገደልመታገትና ስቃይ ተጠናክሮ ይቀጥላል ዝቅ ብለን መብረር እስካላቆምን ድረስ ቁራዎች እኛን ከመንከስና ከማናከሰ ወደ ሗላ አይሉም ሃገር አሁን በምናው የዘረኝነትና የዘውግ አካሄድ ከቀጠለች የዩኒቨርስቲ ተማሪ ዘረኝነትን የሚያከስምበት አንድ የጋራ አብዮት ማድረግ ያስፈልገዋል እሱ በምን መልኩ ይሁን ቀጣይ እንነጋገራለን የዩኒቨርስቲ ተማሪ ብሄሩ ዩኒቨርሲቲ ነው ሌላው ለብሄሩ ሲቆም እኛም ለብሄራችን መቆም አለብን ብሄራችን ዩኒቨርሲቲያችን Tedaj15